আসাদুজ্জামান নূর: আমি সেই কথাটাই বলেছি। ইভেন আমি একটা নতুন নিয়ম করতে যাচ্ছি। যেসব প্রতিষ্ঠানকে আমরা প্রতি বছর ভাতা দিই, তাদেরকে কোনো না কোনো স্কুলের দায়িত্ব নিতে হবে। তা না হলে তাদেরকে আর ভাতা দেয়া হবে না। যদিও এটা কাউকে কাউকে বাধ্য করার মতো ব্যাপার, কিন্তু আমার কথা হলো আমাদেরকে বাধ্য করতে হবে কেন। আমরা এই কর্মসূচী ঘোষণা করার পরে সাংস্কৃতিক প্রতিষ্ঠানগুলো কেন এগিয়ে আসবে না। এগিয়ে যে আসছে না সেটা বলব না। কিন্তু খুব সীমিত সংখ্যক। অনেকেই স্কুলে স্কুলে গিয়ে কর্মসূচী পালন করছেন নিজেদের উদ্যোগেই বা আমরা বলার আগেই। কিন্তু আমার কথা যে, আরো ব্যাপকভাবে এটি ঘটা প্রয়োজন। তবে হবে। আমি আশা করছি, আমরা যদি আমাদের দিক থেকে কর্মসূচী ঘোষণা করে ঠিকমতো উদ্যোগটা গ্রহণ করতে পারি, তাহলে বাংলাদেশের সব সাংস্কৃতিক প্রতিষ্ঠানকেই আমরা কমবেশি এই কাজের মধ্যে পাব।